Պարզվում է, Սլավոնական համալսարանում արդեն շուրջ մեկ տասնամյակ գոյություն ունի Տարածաշրջանագիտության ամբիոն, որտեղ դասավանդվում է ճապոներեն: Ճապոնիայի դեսպանատան քաղաքական, տնտեսական մշակութային հարցերով քարտուղարը ինձ ծանոթացրեց մեր ուսանողուհիների հետ՝ հավատացնելով, որ նրանք հրաշալի ճապոներեն են խոսում: Պարզվում է, Տարածաշրջանագիտ ության ամբիոնում ճապոնագիտության քննություն են հանձնել արդեն մի քանի հարյուր ուսանող, ինչն էլ նշանակում է, որ ճապոներեն խոսող մի քանի հարյուր երիտասարդ կա Հայաստանում: Որքան հասկացա, ճապոներենի ամենաբարձր մակարդակի քննությունը հանձնելու համար պահանջվում է մոտ հազար բառի իմացություն, ինչը առօրյա շփումների համար փոքր բառապաշար չէ: Հայաստանում էլ մի քանի հարյուր ճանպոներենի տիրապետող անձը ամենեւին փոքր թիվ չէ եւ փոխհարաբերությունների հուսալիորեն կառուցվող կամուրջ է: